Rikunarita-ORG/Wikinium huggingface dataset:
# புவன் ஷோம்

| *புவன் ஷோம்* |
| --- |
| இயக்கம் | மிருணாள் சென் |
| தயாரிப்பு | மிருணாள் சென் புரோடக்சன்ஸ் |
| கதை | பாலசந்த் முகோபத்யாய |
| கதைசொல்லி | அமிதாப் பச்சன் |
| இசை | விஜய் ராகவ் ராவ் |
| நடிப்பு | உத்பால் தத் சுஹாசினி முலே |
| ஒளிப்பதிவு | கே.கே.மகாஜன் |
| வெளியீடு | 12 மே 1969 (1969-05-12) |
| ஓட்டம் | 96 நிமிடங்கள் |
| நாடு | இந்தியா |
| மொழி | இந்தி |

**புவன் ஷோம்** என்பது 1969 ஆம் ஆண்டு வெளியான இந்திய இந்தி நாடகத் திரைப்படம் ஆகும். மிருணாள் சென் இயக்கிய இப்படத்தில் உத்பால் தத் (புவன் ஷோம்) மற்றும் சுஹாசினி முலே (கௌரி, கிராமத்து பெண்) ஆகியோர் முதன்மை பாத்திரங்களில் நடித்தனர். சென் இப்படத்திற்கான கதையாக *பாலை சந்த் முகோபாத்யாவின்* பாணபூலின் என்ற வங்க சிறுகதையை அடிப்படையாகக் கொண்டு உருவாக்கினார். இப்படமானது நவீன இந்திய திரைப்படங்களின் ஒரு அடையாளமாக கருதப்படுகிறது.

இது சுஹாசினி முலேவின் அறிமுகப் படம். இப்படத்தில் அமிதாப் பச்சன் பின்னணி குரல் கொடுத்தார்.

## கதை

புவன் ஷோம் மனைவியை இழந்த நடுத்தர வயதுள்ள அர்ப்பணிப்புள்ள அரசு ஊழியர் ஆவார். இவர் இந்திய ரயில்வேயில் பணிபுரியும் கண்டிப்பான ஒரு "உயர் அதிகாரி". ஒரு சில தொடருந்து பயணச்சீட்டு பரிசோதகர்கள் அவரை கண்டிப்பான, பழைமைவாத அதிகாரி ("அப்சர்") என்று விவாதிக்கும் சூழலில் படத்தின் பின்னணி கட்டப்பட்டுள்ளது. அவரது வயது, 50 களின் பிற்பகுதியாக உள்ளது. இது அவரது உளவியலின் ஒரு முக்கிய பகுதியாக உள்ளது.

பணிச்சுமையில் இருந்து விடுபட வேட்டையாடும் யோசனையோடு புவன் ஷோம் குஜராத்திற்கு "வேட்டை விடுமுறை"க்கு செல்கிறார். அவர் ஒரு வேட்டையாடுவதில் தகுதியற்ற "வேட்டைக்காரனாக" சித்தரிக்கப்படுகிறார்.

இளம் கௌரியுடனான அவரது சந்திப்பு அதிர்ஷ்டவசமானது, ஏனென்றால் அவள்தான் அவரைக் கவனித்து, அவர் பறவைகளை "வேட்டையாட" உதவுகிறாள். அவரை வீட்டிற்கு அழைத்துச் சென்று கவனித்துக்கொள்கிறாள். அழுத்தங்கள் நிறைந்த புனின் வாழ்வில் கௌரியின் நுழைவும் அவளது அன்பும் அற்புதமான தருணங்களை அவருக்கு அளிக்கின்றன.

புவன் ஷோம் கௌரியால் பெரிதும் ஈர்க்கபடுகிறார் அவர் அந்த கிராமத்து சூழல் மெல்ல மெல்ல அவரை உருமாற்றுகின்றன. மேட்டிமைத் தனமும் அதிகாரத் திமிரும் கரைந்துபோய், முற்றிலும் புதிய மனிதராக கிராமத்திலிருந்து நகரத்துக்கு திரும்புகிறார்.

அவர் அலுவலகத்துக்கு திரும்பியதும், பணியழுத்தம் மிகுந்த வாழ்விலிருந்து தன்னால் வெளியேறி ஓடிவிடமுடியாது என்பதை உணர்கிறார். சிற்றூர் பெண்ணாக அழகிய கௌரியின் புன்னகை அவரது நினைவுகளில் வந்து போகிறது.

## கருப்பொருட்கள்

புவன் ஷோம் இந்திய புதிய அலையின் முன்னோடியாக இருந்ததாகக் கூறப்படுகிறது. இந்திய தேசிய திரைப்பட மேம்பாட்டுக் கழகத்தின் நிதியுதவி பெற்ற துவக்கக் கால படங்களில் இதுவும் ஒன்றாகும். ஏகபோகம், தனிமை, நட்புறவு, இரக்கம் ஆகியவற்றை கருப்பொருள்களாக இந்த படம் கையாள்கிறது. இது இந்தியாவில் கிராமப்புற-நகர்ப்புற பிளவுகளையும் காட்டுகிறது.

## விருதுகள்

* சிறந்த திரைப்படத்திற்கான தேசிய திரைப்பட விருது
* சிறந்த இயக்குனருக்கான தேசிய திரைப்பட விருது - மிருணாள் சென்
* சிறந்த நடிகருக்கான தேசிய திரைப்பட விருது - உத்பால் தத்

## குறிப்புகள்

## வெளி இணைப்புகள்

* இணையதள திரைப்பட தரவுத்தளத்தில் *புவன் ஷோம்*
* ஆல்மூவியில் *புவன் ஷோம்*
# கல்கி 2898 ஏடி

| *கல்கி 2898 ஏடி* |
| --- |
| இயக்கம் | நாக் அஸ்வின் |
| தயாரிப்பு | ச. அஸ்வினி தத் |
| கதை | நாக் அஸ்வின்
 |
| வசனம் | சாயிமாதவ் புரா |
|  |
| இசை | சந்தோஷ் நாராயணன் |
| நடிப்பு | * அமிதாப் பச்சன்
* கமல்ஹாசன்
* பிரபாஸ்
* தீபிகா படுகோண்
* திசா பதானி
 |
| ஒளிப்பதிவு | ஜார்ச் இசுதொயில்கோவிச் |
| படத்தொகுப்பு | கோட்டகிரி வெங்கடேசுவர ராவ் |
| கலையகம் | வைஜயந்தி மூவீசு |
| வெளியீடு | 27 சூன் 2024 (2024-06-27) |
| ஓட்டம் | 181 நிமி. 175 நிமி (சுருக்கிய பதிப்பு) |
| நாடு | இந்தியா |
| மொழி | தெலுங்கு |
| ஆக்கச்செலவு | ₹600 கோடி |
| மொத்த வருவாய் | ₹1,175 – 1,200 கோடி |

**கல்கி 2898 ஏடி** (*Kalki 2898 AD*) என்பது நாக் அஸ்வின் இயக்கத்தில் 2024-இல் வெளியான ஒரு பிரம்மாண்ட அறிவியல் புனைவுத்திரைப்படமாகும். மகாபாரதப் போரின் முடிவில் தொடங்கி, கி.பி. 2898-ஆம் ஆண்டு வரையிலான காலக்கட்டத்தை அடிப்படையாகக் கொண்டு இக்கதை உருவாக்கப்பட்டுள்ளது. இதில் பிரபாஸ், அமிதாப் பச்சன், கமல்ஹாசன் மற்றும் தீபிகா படுகோன் ஆகியோர் முக்கிய வேடங்களில் நடித்துள்ளனர். இது சுமார் ₹600 கோடி செலவில் எடுக்கப்பட்ட இந்தியாவின் மிக விலையுயர்ந்த திரைப்படமாகும். சந்தோஷ் நாராயணனின் இசை மற்றும் ஹாலிவுட் தரத்திலான காட்சி விளைவுகள் படத்திற்குப் பெரும் பலம் சேர்த்தன. உலகளவில் ₹1000 கோடிக்கும் மேல் வசூல் செய்து சாதனை படைத்தது. இத்திரைப்படம் இந்தியப் புராணங்களையும் எதிர்காலத் தொழில்நுட்பத்தையும் இணைத்து ஒரு புதிய சினிமா அனுபவத்தைத் தந்துள்ளது.

## படக்கரு

உலகம் அழிவை நோக்கிச் செல்லும் காலத்தில், காசி நகரத்தில் வாழும் மக்கள் 'காம்ப்ளக்ஸ்' எனும் ஆதிக்க சக்தியின் கீழ் அவதிப்படுகின்றனர். அங்கு சிறைபிடிக்கப்பட்டுள்ள சுமதி (தீபிகா) வயிற்றில் வளரும் குழந்தைதான் விஷ்ணுவின் இறுதி அவதாரமான 'கல்கி' என்று நம்பப்படுகிறது. அக்குழந்தையை அழிக்க நினைக்கும் வில்லன் யாஸ்கினிடம் (கமல்ஹாசன்) இருந்து, சுமதியை அஸ்வத்தாமர் (அமிதாப் பச்சன்) காப்பாற்றுகிறார். இவர்களுக்கு இடையில் வரும் பைரவா (பிரபாஸ்), இறுதியில் தனது கர்ண அவதாரத்தை உணர்ந்து தீய சக்திகளை எதிர்க்கிறார்.

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *கல்கி 2898 ஏடி*
* *கல்கி 2898 ஏடி* பாலிவுட் கங்காமாவில்
# ஓரடுக்கு மனை

பெங்களூருவில், வசதி படைத்தவர்கள் வாழும் பகுதியில் அமைந்துள்ள இந்தியப் பல்தள "ஓரடுக்கு மனை"
அமெரிக்காவில் கென்டக்கியில் உள்ள லூயிசுவிலியில் காணப்படும் ஓர் ஓரடுக்கு மனை
**ஓரடுக்கு மனை** அல்லது **பங்களா** என்பது ஒரு வகை ஒற்றைத்தள வீட்டைக் குறிக்கும். இவ்வகை வீடுகள் இந்தியாவிலேயே உருவாயின. "பங்களா" என்ற சொல் "வங்காளம்" என்ற பொருள் கொண்டது. வங்காளப் பாணியின் அமைந்த வீட்டைக் குறிக்கவும் ஆங்கிலேயர் "பங்களா" என்ற சொல்லையே பயன்படுத்தினர். தொடக்கத்தில் ஓரடுக்கு மனை என்னும் இவ்வகை வீடுகள், முன்புறத்தில் அகலமான விறாந்தையுடன் கூடிய கூரை வேய்ந்த, ஒரு தளத்தையுடைய சிறிய வீடுகளையே குறித்தது.

இந்தியா, பாகிசுத்தான் ஆகிய நாடுகளில் ஓரடுக்கு மனை என்பது தொடர்மாடி வீடுகள் அல்லாத ஒற்றைக் குடும்ப வீடுகள் எல்லாவற்றையும் குறிக்கிறது. தற்காலத்தில் இந்தியத் துணைக் கண்டத்தில் ஓரடுக்கு மனை என்பது ஒரு குடும்பம் அல்லது கூட்டுக் குடும்பம் ஒன்று வாழுகின்ற மாடி வீடுகளையும் குறிக்கின்றது. இது பொதுவான வட அமெரிக்க "பங்களா" விலும் வேறுபாடான பொருள் தருகிறது.

## மேற்கோள்கள்
# ஸ்டார் பிளஸ்

| ஸ்டார் பிளஸ் |
| --- |
| ஒளிபரப்பு தொடக்கம் | 21 பிப்ரவரி 1992 (ஸ்டார் டிவி) 17 ஏப்ரல் 1996 (ஸ்டார் பிளஸ்  |
| வலையமைப்பு | ஸ்டார் இந்தியா |
| உரிமையாளர் | 21 சென்சுரி பாக்ஸ் |
| பட வடிவம் | 576i (SDTV), 1080i (HDTV) |
| கொள்கைக்குரல் | *ரிஷ்தா வஹீ, சோச் நயி(அதே சமயம், புதிய சிந்தனை வழியில்)*  |
| நாடு | இந்தியா |
| ஒளிபரப்பாகும் நாடுகள் | இந்தியா |
| தலைமையகம் | புது தில்லி, இந்தியா |
| Replaced | ஸ்டார் ஆங்கிலம் |

**ஸ்டார் பிளஸ்** இது ஒரு ஹிந்தி மொழி தொலைக்காட்சி சேவை ஆகும். இது **21 சென்சுரி பாக்ஸ்** குழுமத்தின் ஒரு தொலைக்காட்சி ஆகும். இந்த சேவை 21ம் திகதி பிப்ரவரி 1992ம் ஆண்டு துவங்கப்பட்டது. இந்த தொலைக்காட்சியில் மெகாதொடர்கள், நடன நிகழ்ச்சிகள், குறும் திரைப்படங்கள் மற்றும் திகில் நிகழ்ச்சிகள் ஒளிபரப்பப்படுகின்றன.

## நிகழ்ச்சிகள்

## மொழிமாற்றம் மற்றும் மறுதயாரிப்பு

ஸ்டார் பிளஸ் தொலைக்காட்சியில் ஒளிபரப்பான மெகாதொடர்களை அதன் குடும்ப தொலைக்காட்சியான விஜய் சூப்பர் தொலைக்காட்சியில் மொழிமாற்றம் செய்யப்பட்டு மற்றும் மறுதயாரிப்பு செய்யப்பட்டு ஒளிப்பரப்பபடுகின்றது.

## வெளி இணைப்புகள்

* Star Plus India பரணிடப்பட்டது 2015-01-04 at the வந்தவழி இயந்திரம்
# பானு அதையா

**பானு அதையா** (Bhanu Athaiya **அண்ணாசாkeeப் ராஜோபாத்யே**; 28 ஏப்ரல் 1929 – 15 அக்டோபர் 2020) ஓர் இந்திய ஆடை வடிவமைப்பாளர் . குரு தத், யாஷ் சோப்ரா, பிஆர் சோப்ரா, ராஜ் கபூர், விஜய் ஆனந்த், ராஜ் கோஸ்லா மற்றும் அசுதோஷ் கோவரிக்கர் போன்ற இந்தியத் திரைப்படத் தயாரிப்பாளர்களுடன் அவர் 100 க்கும் மேற்பட்ட படங்களில் பணியாற்றினார்; மற்றும் சர்வதேச இயக்குனர்கள் கான்ராட் ரூக்ஸ் மற்றும் ரிச்சர்ட் அட்டன்பரோ ஆகியோருடன் பணியாற்றியுள்ளார். 1982 இல் *காந்தி திரைப்பட* உடை வடிவமைப்பிற்காக அகாதமி விருதை வென்ற முதல் இந்தியர் ஆவார்.

## சுயசரிதை

அதையா பிரித்தானிய இந்தியாவின் மகாராஷ்டிராவில் உள்ள கோலாப்பூரில் பிறந்தார். அண்ணாசாகேப் மற்றும் சாந்தாபாய் ராஜோபாத்யே ஆகியோருக்குப் பிறந்த ஏழு குழந்தைகளில் அவர் மூன்றாவது குழந்தை ஆவார். அதையாவின் தந்தை அண்ணாசாகேப் ஒரு ஓவியராக இருந்தார். அதையாவுக்கு ஒன்பது வயதாக இருந்தபோது அவர் இறந்தார்.

அதைய்யா 15 அக்டோபர் 2020 அன்று மூளை க் கட்டி சிக்கல்களால் தெற்கு மும்பையில் உள்ள மருத்துவ மையத்தில் 91 வயதில் இறந்தார்.

## தொழில்

அதையா தனது தொழில் வாழ்க்கையை *'ஈவ்ஸ் வீக்லி'* உட்பட பம்பாயில் உள்ள பல்வேறு பெண்கள் பத்திரிகைகளுக்கு சார்பிலா அலங்கார எழுத்தாளராக தொடங்கினார். பின்னர் அதன் ஆசிரியர் ஒரு நவநாகரீக ஆடைக் கடையினைத் திறந்தபோது, உடைகளை வடிவமைக்க முயற்சி செய்யுமாறு அதையாவிடம் கேட்டார். ஒரு வடிவமைப்பாளராக அவளது வாழ்க்கை பாதையை மாற்ற வழிவகுத்தது. *சிஐடி* (1956) தொடங்கி குரு தத்தின் படங்களுக்கு ஆடைகளை வடிவமைப்பதன் மூலம் அவரது ஆடை வடிவமைப்பாளர் தொழில் வாழ்க்கை தொடங்கியது. அவர் விரைவில் குரு தத்தின் குழுவில் சேர்ந்தார் .

1956 ஆம் ஆண்டில் *சிஐடி* திரைப்படத்தின் மூலம் திரைப்பட ஆடை வடிவமைப்பாளராக அறிமுகமானார். மற்றும் அதைத் தொடர்ந்து மற்ற குரு தத் படங்களான *பாயாசா* (1957), *சௌத்வின் கா சந்த்* (1960) மற்றும் *சாஹிப் பிபி அவுர் குலாம்* (1962) ஆகிய படங்களிலும் ஆடை வடிவமைப்பாளராக இருந்தார். 50 வருட காலப்பகுதியில் அவர் பல விருதுகளைப் பெற்றுள்ளார். 1982 *காந்தியில்* நடித்ததற்காக சிறந்த உடை வடிவமைப்பிற்கான அகாதமி விருதை வென்றார் (ஜான் மோல்லோவுடன் பகிர்ந்து கொண்டார்). அகாதமி விருது வென்ற முதல் இந்தியர் என்ற பெருமையைப் பெற்றார். அவர் 1991 மற்றும் 2002 இல் இரண்டு தேசிய திரைப்பட விருதுகளையும் வென்றார்.

100 க்கும் மேற்பட்ட படங்களில், அவர் இந்தியத் திரைப்படத் தயாரிப்பாளர்களான குரு தத், யாஷ் சோப்ரா, பிஆர் சோப்ரா, ராஜ் கபூர், விஜய் ஆனந்த், ராஜ் கோஸ்லா மற்றும் அசுதோஷ் கோவரிக்கர் மற்றும் சர்வதேச இயக்குனர்களான கான்ராட் ரூக்ஸ் மற்றும் ரிச்சர்ட் அட்டன்பரோ ஆகியோருடன் பணியாற்றினார் .

மார்ச் 2010 இல், ஹார்ப்பர் காலின்ஸ் வெளியிட்ட *தெ ஆர்ட் ஆப் காசிட்டியூம் டிசைன்* புத்தகத்தை அதையா வெளியிட்டார். 13 ஜனவரி 2013 அன்று, அத்தையா புத்தகத்தின் நகலை தலாய் லாமாவுக்கு வழங்கினார்.

23 பிப்ரவரி 2012 அன்று, அதையா தனது அகாதமி விருதை தி அகாடமி ஆஃப் மோஷன் பிக்சர் ஆர்ட்ஸ் அண்ட் சயின்சுக்குத் திருப்பித் தர விரும்புவதாகக் கூறப்பட்டது, ஏனெனில் அவரது மறைவுக்குப் பிறகு அவரது குடும்பத்தினர் அதனை கவனித்துக் கொள்ள முடியாது என்று உணர்ந்தார். 15 டிசம்பர் 2012 அன்று, அகாதமிக்கு கோப்பை திருப்பி அனுப்பப்பட்டது உறுதி செய்யப்பட்டது.

## சான்றுகள்
# கோல் காப்பாளர் (காற்பந்துச் சங்கம்)

கோல் காப்பாளர் என்பவர் காற்பந்துச் சங்கத்தால் அங்கீகரிக்கப்பட்டுள்ள காற்பந்து விளையாட்டில் ஒரு முக்கிய நிலையாகும். இந்த வீரரின் முக்கியப் பணி தனது கோல் எல்லையை எதிரணியினர் கோல் கம்பதிற்கிடையில் வெற்றிகரமாக பந்தை உதைத்து உள்ளே தள்ளாமல் காப்பதாகும். இவரை கோலி என்றும் காப்பாளர் என்றும் அழைப்பதுண்டு. காப்பாளர் பந்தை தனது கைகளால் பிடித்தும், கால்களால் உதைத்தும் அந்தப் பந்தை கோல் எல்லையை நெருங்காமல் காக்க வேண்டும்.

## வரலாறு

பல விளையாட்டுகளைப் போன்று காற்பந்துச் சங்கமும், கால்பந்து விளையாட்டில் பல புதிய வழிமுறைகளையும் மற்றும் வேறுபட்ட
விளையாட்டு நிலைகளை நீக்குவும், விளையாட்டு உத்திகளில் பல மாற்றங்களையும் ஏற்படுத்தியுள்ளது. ஆனாலும் நீண்ட நெடிய காலமாக இன்னும் மாறாமல் இருக்கும் ஒரே விளையாடும் நிலை கோல் காப்பாளர் நிலை மட்டும் தான்.

## பொது விளையாட்டு மற்றும் நுட்பம்

## பொறுப்புகள்

## உபகரணங்கள் மற்றும் உடை

## மேற்கோள்கள்
# என். கே. பி. சால்வே சேலஞ்ஜர் கோப்பை

என்.கே.பி. சால்வே சேலஞ்ஜர் கோப்பை பொதுவாக சேலஞ்ஜர் கோப்பை என அழைக்கப்படுகிறது. இது இந்திய கிரிக்கெட் கட்டுப்பாட்டு வாரியத்தால் வழங்கப்படுகிறது. 1994-95 பருவம் முதல் இக்கோப்பைக்கானப் போட்டி நடைபெறுகிறது.

## வெற்றி பெற்ற அணிகள்

இக்கோப்பையை முதல் முறையாக இந்தியா சீனியர்ஸ் அணி வென்றது.அதிக முறை இக்கோப்பையை வென்ற அணியும் இதுவே (7 முறை).

* 1994-95 இந்தியா சீனியர்கள்
* 1995-96 இந்தியா சீனியர்கள்
* 1996-97 இந்தியா சீனியர்கள்
* 1997-98 இந்தியா சீனியர்கள்
* 1998-99 இந்திய ஏ / இந்தியா பி
* 1999-00 இந்தியா சீனியர்கள்
* 2000-01 இந்தியா சீனியர்கள்
* 2001-02 இந்திய ஏ
* 2002-03 விளையாடவில்லை
* 2003-04 இந்திய ஏ
* 2004-05 இந்திய ஏ
* 2005-06 இந்தியா சீனியர்கள்
* 2006-07 இந்தியா ப்ளூ / இந்தியா ரெட்
* 2007-08 இந்தியா ப்ளூ
* 2008-09 இந்தியா ப்ளூ
* 2009-10 இந்தியா ரெட்
* 2010-11 இந்தியா ப்ளூ
* 2011-12ல் இந்தியா சிவப்பு / இந்தியா பசுமை
* 2012-13 இந்தியா பி
* 2013-14 இந்தியா ப்ளூ

## மேற்கோள்கள்
# அலெக் ஸ்டுவார்ட்

அலெக் ஸ்வேர்ட்| தனிப்பட்ட தகவல்கள் |
| --- |
| முழுப்பெயர் | அலெக் ஸ்வேர்ட் |
| உயரம் | 5 அடி 10 அங் (1.78 m) |
| மட்டையாட்ட நடை | வலதுகை துடுப்பாட்டம் |
| பந்துவீச்சு நடை | வலதுகை மிதவேகப் பந்துவீச்சு |
| பங்கு | குச்சக்காப்பாளர் |
| பன்னாட்டுத் தரவுகள்
 |
| நாட்டு அணி | * இங்கிலாந்து
 |
| தேர்வு அறிமுகம் (தொப்பி 543) | பிப்ரவரி 24 1990 எ. மேற்கிந்தியத் தீவுகள் |
| கடைசித் தேர்வு | செப்டம்பர் 8 2003 எ. தென்னாப்பிரிக்கா |
| ஒநாப அறிமுகம் (தொப்பி 104) | அக்டோபர் 15 1989 எ. இலங்கை |
| கடைசி ஒநாப | மார்ச்சு 2 2003 எ. ஆத்திரேலியா |
| ஒநாப சட்டை எண் | 4 |
|  |
| வாழ்நாள் புள்ளிவிவரங்கள் |
|

| போட்டி வகை | தேர்வு | ஒ.நா | முதல் | ஏ-தர |
| --- | --- | --- | --- | --- |
| ஆட்டங்கள் | 133 | 170 | 447 | 504 |
| ஓட்டங்கள் | 8463 | 4677 | 26165 | 14771 |
| மட்டையாட்ட சராசரி | 39.54 | 31.60 | 40.06 | 35.08 |
| 100கள்/50கள் | 15/45 | 4/28 | 48/148 | 19/94 |
| அதியுயர் ஓட்டம் | 190 | 116 | 271\* | 167\* |
| வீசிய பந்துகள் | 20 | 0 | 502 | 4 |
| வீழ்த்தல்கள் | 0 | – | 3 | 0 |
| பந்துவீச்சு சராசரி | – | – | 148.66 | – |
| ஒரு முறையில் 5 வீழ்த்தல்கள் | – | – | 0 | – |
| ஒரு போட்டியில் 10 வீழ்த்தல்கள் | – | n/a | 0 | n/a |
| சிறந்த பந்துவீச்சு | – | – | 1/7 | – |
| பிடிகள்/இலக்கு வீழ்த்தல்கள் | 263/14 | 159/15 | 721/32 | 442/48 |

 |
|  |
| மூலம்: கிரிக்இன்ஃபோ, அக்டோபர் 14 2007 |

**அலெக் ஸ்வேர்ட்** (*Alec Stewart*,பிறப்பு: ஏப்ரல் 8 1963) என்பவர் இங்கிலாந்து அணியின் துடுப்பாட்டக்காரர் ஆவார். இவர் 133 தேர்வுத் துடுப்பாட்டப் போட்டிகளிலும் , 170 ஒருநாள் பன்னாட்டுத் துடுப்பாட்டப் போட்டிகளிலும் 447 முதல்தர துடுப்பாட்டப் போட்டிகளிலும், 504 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1990 - 2003 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# மொகிந்தர் அமர்நாத்

மொகிந்தர் அமர்நாத்|  |
| தனிப்பட்ட தகவல்கள் |
| முழுப்பெயர் | மொகிந்தர் அமர்நாத் பரத்வாச் |
| பட்டப்பெயர் | ஜிம்மி |
| மட்டையாட்ட நடை | வலதுகை மட்டையாளர் |
| பந்துவீச்சு நடை | வலது கை மிதவேகப் பந்து வீச்சாளர் |
| உறவினர்கள் | லாலா அமர்நாத், சுரிந்தர் அமர்நாத் |
| பன்னாட்டுத் தரவுகள்
 |
| நாட்டு அணி | * இந்தியா
 |
| தேர்வு அறிமுகம் (தொப்பி 69) | திசம்பர் 24 1969 எ. ஆத்திரேலியா |
| கடைசித் தேர்வு | சனவரி 11 1988 எ. மேற்கிந்தியத் தீவுகள் |
| ஒநாப அறிமுகம் (தொப்பி 85) | சூன் 7 1975 எ. இங்கிலாந்து |
| கடைசி ஒநாப | அக்டோபர் 30 1989 எ. மேற்கிந்தியத் தீவுகள் |
|  |
| வாழ்நாள் புள்ளிவிவரங்கள் |
|

| போட்டி வகை | தேர்வுகள் | ஒ.ப.து |
| --- | --- | --- |
| ஆட்டங்கள் | 69 | 85 |
| ஓட்டங்கள் | 4378 | 1924 |
| மட்டையாட்ட சராசரி | 42.50 | 30.53 |
| 100கள்/50கள் | 11/24 | 2/13 |
| அதியுயர் ஓட்டம் | 138 | 102\* |
| வீசிய பந்துகள் | 3676 | 2730 |
| வீழ்த்தல்கள் | 32 | 46 |
| பந்துவீச்சு சராசரி | 55.68 | 42.84 |
| ஒரு முறையில் 5 வீழ்த்தல்கள் | 0 | 0 |
| ஒரு போட்டியில் 10 வீழ்த்தல்கள் | 0 | 0 |
| சிறந்த பந்துவீச்சு | 4/63 | 3/12 |
| பிடிகள்/இலக்கு வீழ்த்தல்கள் | 47/– | 23/– |

 |
|  |
| மூலம்: , அக்டோபர் 8 2009 |

**மொகிந்தர் அமர்நாத் பரத்வாஜ்**  (Mohinder Amarnath Bhardwaj) (பிறப்பு செப்டம்பர் 24, 1950, பாட்டியாலா, இந்தியா) 1969–1989 காலத்தில் இந்தியத் துடுப்பாட்ட அணியில் விளையாடிய ஓர் துடுப்பாட்ட வீரர். தற்போது தொலைக்காட்சி நிகழ்ச்சிகளிலும் நேரலை ஒளிபரப்புகளிலும் துறை வல்லுநராக ஆட்டவிமரிசனம் செய்துவருகிறார். உடன் விளையாடும் நண்பர்கள் வட்டத்தில் "ஜிம்மி" எனச் செல்லமாக அழைக்கப்படும் இவர் புகழ்பெற்ற முன்னாள் துடுப்பாட்டவீரரும் விடுதலைக்குப் பிந்தைய இந்தியாவில் முதல் அணித்தலைவராகவும் இருந்த லாலா அமர்நாத்தின் மகனாவார். இவரது சகோதரர் சுரிந்தர் அமர்நாத்தும் தேது துடுப்பாட்ட வீரராக இந்திய அணியில் இடம் பெற்றவர். மற்றொரு சகோதரர் ராசீந்தர் அமர்நாத்தும் முன்னாள் முதல்தர துடுப்பாட்ட வீரராக இருந்து தற்போது துடுப்பாட்டப் பயிற்சியாளராகப் பணியாற்றுகிறார்.

மொகிந்தர் அமர்நாத்தின் துடுப்பாட்ட சாதனைகள் - வரைபடம்.

## வெளியிணைப்புகள்

* கிரிக்இன்ஃபோ Player Profile : Mohinder Amarnath
# லியரி கான்ஸ்டன்டைன்

**லியரி நிக்கோலஸ் கான்ஸ்டன்டைன், பேரன் கான்ஸ்டன்டைன்**(Learie Nicholas Constantine, Baron Constantine 21 செப்டம்பர் 1901  –  1 ஜூலை 1971) ஒரு மேற்கிந்தியத் தீவுகள் துடுப்பாட்ட அணியின் முன்னாள் வீரர் ,வழக்கறிஞர் மற்றும் அரசியல்வாதி ஆவார், அவர் ஐக்கிய இராச்சியத்தின் டிரினிடாட்டின் கமிஷனராக பணியாற்றினார். இரண்டாம் உலகப் போருக்கு முன்பு 18 தேர்வுத் துடுப்பாட்டப் போட்டிகளில் விளையாடிய அவர், தேர்வுதுடுப்பாட்டப் போட்டியில் மேற்கிந்திய தீவுககளுக்காக முதல் இழப்பினைக் கைப்பற்றினார் . இன பாகுபாடுகளுக்கு எதிரான ஒரு வழக்கறிஞரான, பிற்கால வாழ்க்கையில் அவர் 1965 ஆம் ஆண்டு பிரிட்டனில் நடந்த பந்தய உறவுகள் சட்டத்தை நிறைவேற்றுவதில் ஆதிக்கம் செலுத்தினார். அவர் 1962 இல் நைட் பட்டம் பெற்றார்.

## ஆரம்ப கால வாழ்க்கை

கான்ஸ்டன்டைன் 1901 செப்டம்பர் 21 அன்று வடமேற்கு டிரினிடாட்டில் டியாகோ மார்ட்டினுக்கு அருகில் உள்ள பெட்டிட் பள்ளத்தாக்கில் பிறந்தார். குடும்பத்தின் இரண்டாவது குழந்தையான இவருக்கு மூன்று சகோதரர்கள் உள்ளனர். இவரின் தந்தை, லெப்ரூன் கான்ஸ்டன்டைன் ஆவார். 1906 ஆம் ஆண்டில் மராவலுக்கு அருகிலுள்ள காஸ்கேடில் உள்ள ஒரு கோகோ எஸ்டேட்டில் லெப்ரன் மேற்பார்வையாளர் பதவிக்கு உயர்ந்தார். முதல் தரத் துடுப்பாட்டப் போட்டியில் டிரினிடாட்டை பிரதிநிதித்துவப்படுத்திய துடுப்பாட்ட வீரராக லெப்ரன் தீவில் பரவலாக அறியப்பட்டார். மேற்கிந்திய அணியுடன் இரண்டு முறை இங்கிலாந்துக்கு சுற்றுப்பயணம் செய்து விளையாடினார். கான்ஸ்டன்டைனின் தாயார் அனைஸ் பாஸ்கல் மற்றும் இவரது சகோதரர் விக்டர் ஒரு டிரினிடாட் மற்றும் மேற்கிந்தியத் தீவுகள் துடுப்பாட்ட அணியின் முதல் தர துடுப்பாட்ட வீரர் ஆவர். மூன்றாவது குடும்ப உறுப்பினர், கான்ஸ்டன்டைனின் சகோதரர் எலியாஸ், பின்னர் டிரினிடாட்டை பிரதிநிதித்துவப்படுத்தினார். குடும்பம் செல்வந்தர்களாக இல்லாவிட்டாலும், அவரது குழந்தைப்பருவம் மகிழ்ச்சியாக இருந்தது என்று கான்ஸ்டன்டைன் குறிப்பிட்டுள்ளார். அவர் தனது வீட்டிற்கு அருகிலுள்ள மலைகள் மற்றும் அவரின் தந்தை மற்றும் தாத்தா வேலை செய்த தோட்டங்களில் விளையாடுவதில் நிறைய நேரம் செலவிட்டார். அவர் சிறுவயதிலிருந்தே துடுப்பாட்டத்தினை ரசித்தார்; லெப்ரூன் மற்றும் விக்டர் பாஸ்கலின் மேற்பார்வையில் இவர் மற்றும் இவரது சகோதரர்கள் தொடர்ந்து ஒன்றாக பயிற்சி பெற்றனர்.

கான்ஸ்டன்டைன் முதலில் போர்ட் ஆஃப் ஸ்பெயினில் உள்ள புனித ஆன் அரசு பள்ளிக்குச் சென்றார், பின்னர் 1917 வரை புனித ஆன் ரோமன் கத்தோலிக்க பள்ளியில் பயின்றார். இவர் கற்றலில் உற்சாகமாக இருந்தபோதிலும் சிறப்பான தரநிலையினை எடுக்க இயலவில்லை. ஆனால் பல விளையாட்டுகளில் சிறப்பக திறமையை வெளிக்காட்டினார். மேலும் அவரது துடுப்பாட்ட பரம்பரைக்காக மதிக்கப்பட்டார். அவர் தனது கடைசி இரண்டு ஆண்டுகளில் தலைவராக இருந்த பள்ளி துடுப்பாட்ட அணிக்காக விளையாடினார், அதிரடி மட்டையாளர் மற்றும் விரைவு வீச்சாளரக இவர் செயல்பட்டார்.மேலும் சிறந்த களத்தடுப்பாளராகவும் அறியப்பட்டார். மிக இளம் வயதிலேயே உயர் வர்க்க எதிர்ப்பை முன்கூட்டியே வெளிப்படுத்துவார் என்ற பயத்தில் இவரின் தந்தை 1920 வரை துடுப்பாட்ட சங்கங்களுக்காக விளையாடுவதைத் அவர் முதலில் தனது மகன் ஒரு நிரந்தரமான தொழில் இருக்க வேண்டும் என நினைத்தார். பள்ளியை விட்டு வெளியேறியதும், கான்ஸ்டன்டைன் போர்ட் ஆஃப் ஸ்பெயினில் வழக்குரைஞர்களின் நிறுவனமான ஜொனாதன் ரியானுடன் ஒரு எழுத்தராக சேர்ந்தார். இந்த நேரத்தில் சில கருப்பு டிரினிடாடியர்கள் வழக்குரைஞர்களாக மாறினர். மேலும் இவரது நிறம் காரணமாக இவர் பல சமூக கட்டுப்பாடுகளை எதிர்கொண்டார்.

## குறிப்புகள்
# நீல் ஹார்வி

**ராபர்ட் நீல் ஹார்வி (**Robert Neil Harvey OAM MBE (பிறப்பு: அக்டோபர் 8, 1928) ஆஸ்திரேலிய துடுப்பாட்ட அணியின் முன்னாள் துடுப்பாட்ட வீரர் ஆவார். இவர் ஆஸ்திரேலிய துடுப்பாட்ட அணியை 1948 மற்றும் 1963 க்கு இடையில் பிரதிநிதித்துவப்படுத்தினார். இதுவரை 79 தேர்வுத் துடுப்பாட்டப் போட்டிகளில் விளையாடினார். அவர் 1957 முதல் ஓய்வு பெறும் வரை அணியின் துணைத் தலைவராக இருந்தார். அதிரடியாக விளையாடும் இடது கை மட்டையாளர், சிறப்பான களத்தடுப்பாளார் மற்றும் அவ்வப்போது எதிர்ச்சுழல் பந்து வீச்சாளர் ஆவார். ஹார்வி 1950 ஆம் ஆண்டில் ஆஸ்திரேலிய அணியில் இருந்த மூத்த வீரர் என்ற பெயரை பெற்றுள்ளார்.விசுடன் துடுப்பாட்டாளர்களின் நாட்குறிப்பு இவரை சகாப்தத்தின் சிறந்த களத்தடுப்பாளர் எனப் பாராட்டியது.

இவரின் ஆறு சகோதரர்களும் துடுப்பாட்ட வீரர்கள் ஆவர். அவர்களில் நான்கு பேர் விக்டோரியாத் துடுப்பாட்ட அணியினை பிரதிநிதித்துவப்படுத்தினர். ஹார்வி தனது அண்ணன் மெர்விக்கு பின்பாக 1948 ஜனவரியில் தேர்வுத் துடுப்பாட்டப் போட்டியில் அறிமுகமானார். அப்போது இவருக்கு வயது 19 ஆண்டுகள் மற்றும் மூன்று மாதங்கள் ஆகும்.தனது இரண்டாவது தேர்வுத் துடுப்பாட்டப் போட்டியில் நூறு ஓட்டங்கள் எடுத்தார். இதன்மூலம் மிக இளம் வயதில் ஆத்திரேலியத் துடுப்பாட்ட அணிக்காக நூறு ஓட்டங்கள் அடித்த வீரர் எனும் சாதனையினைப் படைத்தார். தற்போது வரை இந்தச் சாதனை முறியடிக்கப்படாமல் உள்ளது. துடுப்பாட்ட வரலாற்றில் மிகச்சிறந்த அணிகளில் ஒன்றாகக் கருதப்படும் இங்கிலாந்திற்கு சுற்றுப்பயணம் மேற்கொண்ட டான் பிராட்மேனின் 1948 இன்விசிபிள்ஸில் இளைய உறுப்பினராக ஹார்வி இருந்தார். துவக்கப் போட்டிகளில் ஓட்டங்கள் எடுப்பதற்கு சற்று சிரமப்பட்ட போதிலும் இவர் தனது ஆஷஸ் அறிமுகத்தில் நூறு ஓட்டங்கள் அடித்தார். ஹார்வி தனது முதல் பதின்மூன்று தேர்வுத் துடுப்பாட்டப் போட்டிகளில் ஆறு நூறு ஓட்டங்களை எடுத்துள்ளார். அவரின் சராசரி 100க்கும் அதிகமாக உள்ளது. இதில் 1949-50 ஆம் ஆண்டில் தென்னாப்பிரிக்கத் துடுப்பாட்ட அணிக்கு எதிராக நான்கு நூறுகளை அடித்தார். இதில் ஒரு போட்டியில் இறுதிவரை ஆட்டமிழக்காமல் 151 ஓட்டங்களை எடுத்துள்ளார்.1953 ஆம் ஆண்டு இங்கிலாந்து சுற்றுப்பயணத்தின் போது 2,000 க்கும் மேற்பட்ட ஓட்டங்களை அடித்ததில் அவர் பெற்ற சாதனையை அங்கீகரிக்கும் விதமாக 1954 ஆம் ஆண்டில் இந்த ஆண்டின் விசுடன் துடுப்பாட்ட வீரர்களில் ஒருவராக அறிவிக்கப்பட்டார். .

## ஆரம்ப ஆண்டுகளில்

ஹொரேஸ் ஹார்விக்கு பிறந்த ஆறு ஆண் குழந்தைகளில் இவர் ஐந்தாவது குழந்தை ஆவார். ஹார்வி 4.5 கிலோகிராம்கள் (10 lb) எடையுடன் பிறந்தார் . இந்த குடும்பம் ப்ரோக்கன் ஹில்லில் வசித்து வந்தது. அங்கு ஹொரேஸ் சுரங்கத் தொழிலாளியாக இருந்தார். சிட்னிக்குச் செல்வதற்கு முன்பு, இறுதியாக 1926 இல் மெல்போர்னுக்குச் சென்றார். அங்கு இவர்கள் வடக்கு தொழில்துறை புறநகர்ப் பகுதியான ஃபிட்ஸ்ராய் நகரில் குடியேறினர். அங்கு ஆறு சிறுவர்களுக்கும் தந்தையின் வழிகாட்டுதலின் கீழ் துடுப்பாட்டம் கற்பிக்கப்பட்டது. இவர்கள் ஜார்ஜ் ஸ்ட்ரீட் ஸ்டேட் பள்ளி மற்றும் பால்கனர் ஸ்ட்ரீட் சென்ட்ரல் பள்ளியில் கல்வி கற்றனர். துடுப்பாட்டம் மற்றும் துடுப்பாட்டம் பற்றிய பேச்சுகள் அன்றாட குடும்ப வாழ்க்கையின் ஒரு அங்கமாக இருந்தது.ஹார்வியின் அண்ணன் மெர்வ் ஆஸ்திரேலியாவுக்காக ஒரு தேர்வுத் துடுப்பாட்டப் போட்டிகளில் விளையாடியுள்ளார், அதே நேரத்தில் மிக் மற்றும் ரே இருவரும் விக்டோரியாவுக்காக விளையாடினர். . ஹரோல்ட்டைத் தவிர, ஐந்து பேரும் பேஸ்பால் விளையாட்டில் விக்டோரியாவை பிரதிநிதித்துவப்படுத்தினர்.

## சான்றுகள்
# சாரா டெய்லர்

சாரா டெய்லர்|  |
| தனிப்பட்ட தகவல்கள் |
| முழுப்பெயர் | சாரா டெய்லர் |
| மட்டையாட்ட நடை | வலதுகை துடுப்பாட்டம் |
| பங்கு | குச்சக்காப்பாளர் |
| பன்னாட்டுத் தரவுகள்
 |
| நாட்டு அணி | * இங்கிலாந்து
 |
| தேர்வு அறிமுகம் (தொப்பி 146) | ஆகத்து 8 2006 எ. இந்தியா |
| கடைசித் தேர்வு | பிப்ரவரி 18 2008 எ. ஆத்திரேலியா |
| ஒநாப அறிமுகம் | ஆகத்து14 2006 எ. இந்தியா |
| கடைசி ஒநாப | மார்ச்சு 7 2009 எ. இலங்கை |
| ஒநாப சட்டை எண் | 30 |
|  |
| வாழ்நாள் புள்ளிவிவரங்கள் |
|

| போட்டி வகை | தேர்வு | ஒ.நா | இ -20 |
| --- | --- | --- | --- |
| ஆட்டங்கள் | 4 | 49 | 14 |
| ஓட்டங்கள் | 124 | 1,525 | 300 |
| மட்டையாட்ட சராசரி | 17.17 | 39.10 | 25.00 |
| 100கள்/50கள் | 0/0 | 3/7 | 0/2 |
| அதியுயர் ஓட்டம் | 28 | 129 | 52\* |
| பிடிகள்/இலக்கு வீழ்த்தல்கள் | 7/1 | 31/20 | 5/6 |

 |
|  |
| மூலம்: Cricinfo, சூலை 17 2009 |

**சாரா டெய்லர்** (*Sarah Taylor* , பிறப்பு: மே 20 1989), இங்கிலாந்து பெண்கள் தேர்வுத் துடுப்பாட்ட அணியின் அங்கத்தினர். இவர் நான்கு தேர்வுத் துடுப்பாட்டப் போட்டிகளிலும், 49 ஒருநாள் பன்னாட்டுத் துடுப்பாட்டப் போட்டிகளிலும், 14 இருபது20 போட்டிகளிலும் கலந்து கொண்டுள்ளார். இவர் 2006 - 2009 ஆண்டுகளில் இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ஜாசு பட்டேல்

ஜாசு பட்டேல்| துடுப்பாட்டத் தகவல்கள் |
| --- |
| மட்டையாட்ட நடை | வலதுகை துடுப்பாட்டம் |
| பந்துவீச்சு நடை | சுழல் பந்துவீச்சு |
| பன்னாட்டுத் தரவுகள்
 |
| நாட்டு அணி | * இந்தியா
 |
|  |
| வாழ்நாள் புள்ளிவிவரங்கள் |
|

| போட்டி வகை | தேர்வு | முதல் |
| --- | --- | --- |
| ஆட்டங்கள் | 7 | 68 |
| ஓட்டங்கள் | 25 | 780 |
| மட்டையாட்ட சராசரி | 2.77 | 12.78 |
| 100கள்/50கள் | 0/0 | 1/3 |
| அதியுயர் ஓட்டம் | 12 | 152 |
| வீசிய பந்துகள் | 1725 | 5,382 |
| வீழ்த்தல்கள் | 29 | 248 |
| பந்துவீச்சு சராசரி | 21.96 | 21.70 |
| ஒரு முறையில் 5 வீழ்த்தல்கள் | 2 | 19 |
| ஒரு போட்டியில் 10 வீழ்த்தல்கள் | 1 | 5 |
| சிறந்த பந்துவீச்சு | 9/69 | 9/69 |
| பிடிகள்/இலக்கு வீழ்த்தல்கள் | 2 | 26 |

 |
|  |
| மூலம்:  |

**ஜாசு பட்டேல்** (Jasu Patel), பிறப்பு: நவம்பர் 26 1924, இறப்பு: டிசம்பர் 12 1992) இந்தியத் துடுப்பாட்ட அணியின் துடுப்பாட்டக்காரர்; இவர் ஏழு தேர்வுத் துடுப்பாட்டப் போட்டிகளிலும், 68 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1955 – 1960 ஆண்டுகளில் பிரதிநிதித்துவப் படுத்தியுள்ளார்.